Κατάλογος ποδοσφαιρικών σωματείων Ε.Π.Σ. Δυτικής Αττικής

Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Δυτικής Αττικής.

Σωματεία μέλη και παρουσίες ανα χρονιά προπολεμικά (1922-1941)

Κατά τον Μεσοπόλεμο σχετικά λίγα ποδοσφαιρικά σωματεία δραστηριοποιούνται στη Δυτική Αττική. Στην Ελευσίνα τα πιο παλιά σωματεία είναι ο Κελεός και η Ένωση, που συγχωνεύονται για να δημιουργήσουν τον Πανελευσινιακό. Στην ίδια πόλη ήδη από το 1928 δραστηριοποιείται ο Ηρακλής. Η δεύτερη σημαντική ποδοσφαιρική πόλη της περιοχής είναι τα Μέγαρα,όπου εδρεύουν ο Βύζας και ο προσφυγικός Μίμας . Προς το τέλος του Μεσοπολέμου αθλητικά σωματεία εμφανίζονται και στη  Φυλή, τα Άνω Λιόσια και τη Νέα Πέραμο. Το μοναδίκό επίσημο σωματείο είναι ο Πανελευσινιακός, ο οποίος παίρνει μέρος στα πρωταθλήματα της ΕΠΣ Πειραιώς.

Σωματεία μέλη και παρουσίες ανα χρονιά (1944-1974) 

Στην περίοδο αυτή ξεχωρίζουν δύο ομάδες από την περιοχή της Δυτικής Αττικής : Ο Βύζας Μεγάρων με 4 παρουσίες στην Α΄ Εθνική  (οι μοναδικές στην ιστορία του) και 10 παρουσίες στη Β΄Εθνική και ο Πανελευσινιακός με 3 παρουσίες στην Α΄ Εθνική (θα πραγματοποιήσει άλλη μια στα επόμενα χρόνια) και 13 στη Β΄Εθνική. Μια τρίτη ομάδα με παρουσίες σε εθνική κατηγορία είναι ο Πανασπροπυργιακός με 4 εμφανίσεις στη Β΄Εθνική. Αρκετά σωματεία της περιοχής εντάσσονται στην ΕΠΣ Πειραιώς και φθάνουν ως και την Α΄κατηγορία της ένωσης (Ο Πανελευσινιακός 14 φορές, ο Βύζας Μεγάρων 2, ο Ηρακλής Ελευσίνας 4, ο Μανδραϊκός 2, ο Ειδυλλιακός 2 και ο Πανασπροπυργιακός 4), ενώ ο Ακράτητος Άνω Λιοσίων παίρνει μέρος στα πρωταθλήματα της ΕΠΣ Αθηνών (4 φορές μετέχει στην Α΄ κατηγορία της Ένωσης).

Σωματεία μέλη και παρουσίες ανα χρονιά (1975-1999)

Στην περίοδο αυτή η εκπροσώπηση των σωματείων της Δυτικής Αττικής στις εθνικές κατηγορίες είναι σχετικά μικρή. Ο Πανελευσινιακός είναι η πιο πετυχημένη ομάδα με όμως μόνο μια συμμετοχή στην Α΄ Εθνική . Και στη Β΄ Εθνική λίγες είναι οι παρουσίες των σωματείων της περιοχής (13 ο Πανελευσινιακός, 5 ο Βύζας Μεγάρων και 1 ο Πανασπροπυργιακός). Στη Γ΄ Εθνική ο Πανελευσινιακός έχει 11 συμμετοχές, ο Βύζας Μεγάρων 5 και ο Ηρακλής Ελευσίνας 2. Τέλος στη Δ΄ Εθνική 8 ομάδες από τη Δυτική Αττική πάιρνουν μέρος (ο Μανδραϊκός 11 φορές, ο Πανασπροπυργιακός 6 φορές, η Ένωση Πανασπροπυργιακού-Δόξας 5 φορές, ο Βύζας5 φορές, ο Ηρακλής Ελευσίνας 4 φορές, ο Θρασύβουλος 2 και από μια ο Πανελευσινιακός και η Δόξα Ασπροπύργου). Οι ομάδες της Δυτικής Αττικής  ανήκουν στην ΕΠΣ Πειραιώς και λίγες (ο Ακράτητος  και ο Θρασύβουλος) στην ΕΠΣ Αθηνών. Πολλά σωματεία παίρνουν μέρος στην ανώτατη κατηγορία των ενώσεων : Στην  Α΄ΕΠΣ Πειραιώς η Δόξα Ασπροπύργου 16 φορές, ο Ηρακλής Ελευσίνας 15, ο Μανδραϊκός και ο Πανασπροπυργιακός 14, ο Μεγαρικός 12, ο Βύζας Μεγάρων 11, η Νέα Πέραμος 6, ο Άρης Μεγάρων 5, ο Ειδυλλιακός και ο Ίκαρος Ασπροπύργου 4, ο Απόλλων Ποντίων Ασπροπύργου και ο Αστέρας Μαγούλας 3 και μια συμμετοχή στην ΕΠΣ Πειραιώς είχε η Ένωση Πανασπροπυργιακού-Δόξας. Στην  Α΄ΕΠΣ Αθηνών παίρνουν μέρος ο Ακράτητος 9 φορές και ο Θρασύβουλος 5.

Σωματεία μέλη και παρουσίες ανα χρονιά (2000-2023) 

Οι παραδοσιακές μεγάλες δυνάμεις της Δυτικής Αττικής : Ο Πανελευσινιακός και ο Βύζας Μεγάρων έχουν μέτρια πορεία, αφού καμιά τους δεν καταφέρνει να φθάσει στην Α΄Εθνική. Αντίθετα εμφανίζονται δυο νέες ομάδες που θα εκπροσωπήσουν την περιοχή στο κορυφαίο εθνικό πρωτάθλημα : ο Ακράτητος Άνω Λιοσίων 4 φορές και ο Θρασύβουλος Φυλής μία. Στη Β΄ Εθνική ο Θρασύβουλος Φυλής θα πάρει μέρος 7 φορές, ο Πανελευσινιακός  5, ο Βύζας Μεγάρων  3, η Ένωση Πανασπροπυργιακού-Δόξας 2 και ο Ακράτητος και ο Αστέρας Μαγούλας από μία. Στη Γ΄ Εθνική τις περισσότερες συμμετοχές τις έχει ο Βύζας  (12) κι ακολουθούν Πανελευσινιακός  (6), Ένωση Πανασπροπυργιακού-Δόξας (4), Αστέρας Μαγούλας , Θρασύβουλος, Μανδραϊκός με 3 και Ακράτητος 2. Τέλος στη Δ΄ Εθνική η Ένωση Πανασπροπυργιακού-Δόξας συμμετέχει 8 φορές, ο Πανελευσινιακός  και ο Μανδραϊκός από 6, ο Αίας Παραλίας Ασπροπύργου, ο Ακράτητος και ο Αστέρας Μαγούλας  από 3, ο Βύζας Μεγάρων  και ο Θρασύβουλος από 2 και μία συμμετοχή έχει η Νέα Πέραμος. Όλες αυτές οι ομάδες, αλλά και όλες οι υπόλοιπες της Δυτικής Αττικής είναι μέλη της ΕΠΣ Δυτικής Αττικής και παίρνουν μέρος στα πρωταθλήματα και τα κύπελλά της.

Δείτε επίσης 
 Κατάλογος ποδοσφαιρικών ομάδων Ελλάδας

Σημειώσεις

Περαιτέρω μελέτη 

 Η ΠΕΡΙΠΤΩΣΗ ΤΩΝ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΣΤΗΝ ΕΛΛΗΝΙΚΗ ΚΟΙΝΩΝΙΑ ΤΟΥ ΜΕΣΟΠΟΛΕΜΟΥ 1922-1936. 

Ε.Π.Σ. Δυτικής Αττικής